**Belisario Betancur Cuartas** (født 4. februar 1923 i Amagá i Antioquia i Colombia, død 7. desember 2018 i Bogotá) var en colombiansk politiker for Partido Conservador Colombiano. Han var Colombias president fra 1982 til 1986.

Liv og virke
------------

### Bakgrunn

Han kom fra en fattig familie i provinsen Antioquia. Den sosiale bakgrunnen og at han ikke fra hovedstadseliten gjorde at han skilte seg ut i colombiansk politikk. Foreldrene var Rosendo Betancur og Ana Otilia Cuartas. 

Han skaffet seg jussutdannelse ved hjelp av stipender. Fra 1941 til 1947 studerte han juss og økonomi ved Det pavelige universitet Bolivariana i Medellín, der han avla doktorgraden i 1947 med et arbeid om offentlig økonomi. 

I 1945 giftet han seg med Rosa Helena Alvarez. Paret fikk tre barn. Hans kone døde før ham. 

### Tidlig karriere

Etter promosjonen arbeidet Betancur som journalist for flere colombianske aviser. Han skrev han bøker om økonomiske, politiske og sosiologiske emner og grunnla forlaget *Editorial Tercer Mundo*.[]

### Politikk, diplomati

Betancur ble første gang valgt til nasjonalforsamlingen i 1951.

I 1945 begynte han sin politiske karriere som representant for det konservative partiet Partido Conservador Colombiano i regionalparlamentet i Antioquia (til 1947). I 1950 ble han valgt til Representantenes hus for provinsen Cundinamarca.

Under militærdiktaturet til Gustavo Rojas Pinillas fra 1953 til 1957 var Betancur medlem av den grunnlovgivende forsamlingen. Der bestred han rettmessigheten av Rojas Pinillas presidentskap og engasjerte seg for den konservative politikeren Laureano Gómez. Dette førte til at han i en tid ble satt i fengsel.[]

Etter at Rojas militærdiktatur var over, fortsatte Betancur sin politiske karriere. I 1963 ble han arbeidsminister i regjeringen ledet av Guillermo León Valencia. Han stilte til presidentvalget i 1970 og kom på tredjeplass med 11,8 % av stemmene.

I 1975 ble Betancur utnevnt til ambassadør i Spania. Betancur forsøkte i 1978 for andre gang å bli valgt til Colombias president. Med 46,6 % av stemmene tapte han for det liberale partiets kandidat Julio César Turbay Ayala.

### President

Ved presidentvalget i 1982 vant Betancur med 46,8 % av stemmene. Han ble innsatt som president 17. august 1982. 

Som president innførte Betancur politiske programmer med sosial profil for bolig og utdanning. Han fikk gjennomført en kampanje for å øke lese- og skrivekyndigheten i landet. I hans presidentperiode godkjente regjeringen en ny lov for valg av borgermestre, og for reformer på by- og departementsnivå, reformer innen rettsvesenet og for kongressens virke, for fjernsynet, for de nasjonale helligdager og fridager og en ny *Código Contencioso Administrativo* ble innført. Hans administrasjon begynte utnyttelse av og kulleksport fra kullfunn i regionen nordlige Cerrejón North. De regionale fjernsynskanalene Teleantioquia og Telecaribe ble satt i drift.

Utenrikspolitisk er president Betancur særlig kjent for å ha tatt initiativet til Contadora-gruppen, som søkte å få til en fredsløsning for Mellomamerika. Innenrikspolitisk er han kjent for å ha gått i fredsforhandlinger med geriljagruppene i Colombia, en prosess som strandet mot slutten av hans presidentperiode da 19. april-bevegelsen i november 1985 besatte justisdepartementet i Bogotá og tok gisler.

### Etter 1986

Etter sin embetstid som president fortsatte Betancur sitt engasjement for fredsprosessene i Mellom-Amerika. Han var leder for sannhetskommisjonen i El Salvador.[] Dessuten viet han seg til sin forfattervirksomhet og skrev fram til sin død i colombianske aviser.

### Utmerkelser

Betancur ble i 1982 tildelt Fyrsten av Asturias' pris for internasjonalt samarbeid.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. 1 2   Munzinger Personen, oppført som Belisario Betancur Cuartas, Munzinger IBA 00000016682, besøkt 9. oktober 2017[Hentet fra Wikidata]
3. 1 2   Gran Enciclopèdia Catalana, oppført som Belisario Betancur Cuartas, Gran Enciclopèdia Catalana-ID 0009735[Hentet fra Wikidata]
4. 1 2   Autorités BnF, BNF-ID 11891841k[Hentet fra Wikidata]
5. ↑   www.eltiempo.com[Hentet fra Wikidata]
6. ↑   www.elmundo.es[Hentet fra Wikidata]
7. ↑   www.boe.es[Hentet fra Wikidata]
8. ↑   BOE ID BOE-A-2012-11187[Hentet fra Wikidata]
9. ↑   www.pass.va[Hentet fra Wikidata]
10. ↑   BOE ID BOE-A-1983-26673[Hentet fra Wikidata]
11. ↑   BOE ID BOE-A-1984-23157[Hentet fra Wikidata]
12. ↑   BOE ID BOE-A-1977-4691[Hentet fra Wikidata]
13. 1 2 3  Kinzer, Stephen (7. desember 2018). «Belisario Betancur, 95, Colombia President During Rebel Siege, Dies». *The New York Times* **(engelsk)**. ISSN 0362-4331. Besøkt 8. desember 2018.
14. 1 2  Goodman, Joshua (7. desember 2018). «Ex-Colombian President Belisario Betancur dies at 95». *AP NEWS*. Besøkt 8. desember 2018.
15. ↑  Dieter Nohlen (red.): *Elections in the Americas: A Data Handbook. Volume 2 South America*, Oxford University Press, 2005, s. 353.
16. 1 2  Dieter Nohlen (red.): *Elections in the Americas: A Data Handbook. Volume 2 South America*, Oxford University Press, 2005, s. 354.
17. ↑  «Lessons of the Colombian Constitutional Reform of 1991» (PDF). Besøkt 6. desember 2018.
18. ↑  «Belisario Betancur Cuartas» **(spansk)**. Colombia.com. Besøkt 6. desember 2018.
19. ↑  «Television en Colombia» (PDF). Arkivert fra originalen (PDF) 7. desember 2018. Besøkt 6. desember 2018.
20. ↑  Susan Kaufman Purcell: «Demystifying Contadora», *Foreign Affairs*, bd. 64, nr. 1, 1985, s. 75: «The Contadora group was originally created in January 1983, at the initiative of Colombian President Beliasrio Betancur, as a diplomatic alternative to the conflict escalating in the region.»
21. ↑  Fakta om Colombia Arkivert 29. juni 2006 hos Wayback Machine. Amnesty Norge, besøkt 30. oktober 2009
22. ↑  Belisario Betancur Arkivert 9. oktober 2009 hos Wayback Machine. Premios Príncipe de Asturias, besøkt 30. oktober 2009.

Eksterne lenker
---------------

* Belisario Betancur Cuartas Arkivert 29. november 2014 hos Wayback Machine. biografi fra CIDOB, Centre d'Informació i Documentació Internacionals a Barcelona

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Munzinger (iba)
 |